गोदान दिल्ली , 3 नभेम्बर : भारतआव फरायसालिफोरखौ 2 नभेम्बरनिफ्राय खुलिफिनबाय । फरायसालिफोरखौ फिन खुलिनायनि गनायथि मोन्नायनि उनाव माखासे राइज्योफोरा थांनाय 22 सेप्तेम्बरनिफ्राय आरो फिन 15 अक्ट'बरनिफ्राय आनलक 5 नि बिथोन बायदियै थाखोनि फोरोंथाय होनायखौ जागायजेन्दों । 3 थि खोलोबयाव अन्ध्र प्रदेश , उत्तराखान्ड आरो आसाम राइज्योनि सोलोंथाय फसंथान एबा फरायसालिफोरखौ 2 नभेम्बरनिफ्राय खुलिफिन्नो गनायथि होनाय जादों । बेजों लोगोसे चेन्ट्रेल फरायसालिफोराबो हादतनि गेजेराव खुलिफिनगोन । मख'नो गोनांदि , थांनाय 7 दाननि बांसिन सम बन्द' जानानै थानायनि उनाव राइज्यो सरकारा फरायसालिफोरखौ फिन खुलिफिन्नायनि गनायथि होदोंमोन । फरायसालिफोरखौ खुलिफिन्नायनि थाखाय सोलोंथाय बिफान आरो देहा बिफानआ गोनांथारै फोसावना होनायनि बिथोनाव नेमखान्थिखौ फालिनो बिथोन होनाय जादों । मोन्नै बिफानआ जुथायै फोसावना होनाय बिथोन बायदियै फरायसालिनि थाखो फोरोंथाय होनायनि गेजेराव फरायसाफोरखौ समाजयारि जान्थायाव थानाय , मास्क गान्नाय , आखायखौ सेनिटाइस खालामनाय , मास्क गाननाय बायदि नेमफोरखौ फालिनो गोनांथारै मिथिहोनाय जादों । मिरुनि बिथोननि अनगायैबो राइज्यो सरकारा उफ्रायै फरायसालि खुलिनायनि फारसे सोलोंथाय फसंथानफोरखौ फोसावनायजों बिथोन होनाय जादों । फरायसाफोरखौ गोनांथारै नोजोर लाखिनायनि अनगायैबो थाखो फोरोंथाय होनायखौ सिगां समाव 9 निफ्राय 12 थाखोसिम जागायजेन्नो बिथोन होदोंमोनब्लाबो गुबुन गुबुन राइज्योयाव थाखो फोरोंथाय होनाया आलादा - आलादा नेमखान्थिजों जानाय नुनो मोन्दों । बेनि गेजेराव आसाम राइज्योयाव समबारखालि 6 थाखोनिफ्राय 12 थाखोसिमनि फोरोंथाय होनाया जागायजेनबाय । आसाम राइज्योयाव फोरोंथाय होनायनि नेमखान्थिखौ आजावना लानाय बायदियै सिगां जागायजेन्नायाव मोन्नै खोलोबआव फोरोंथाय होनाय जादोंमोन । जेराव थाखो फोरोंथाय होनायखौ हान्जायै फुंनि 9.15 रिंगानिफ्राय 12 रिंगासिम आरो बेलासिनि 1 रिंगानिफ्राय 4 रिंगासिम खालामनाय जादोंमोन । फरायसाफोरखौ गोनांथारै थाखो खथायाव मास्क गान्नायखौबो बिथोन होनाय जादों । बेबायदिनो आसामनि अनगायैबो गुबुन गुबुन राइज्योफोराव थाखो फोरोंथाय होनाय समखौ फुंनि 9.15 निफ्राय बेलासि 1.45 रिंगासिम खालामनाय जादों । फरायसाफोरनि थाखो फोरोंथाय लानाय एबा सोलोंथाय लानाया थालांबाय थानायखौ नोजोर होनानै मिरुनि सोलोंथाय बिफानआ हादतनि गासैबो राइज्योनिसिम 2 नभेम्बरनिफ्राय थाखो फोरोंथाय होनायखौ माखासे नेमनि गेजेरजों खुंनो बिथोन होनाय जायो । मिथिनाय बायदिब्ला हादतनि उत्तर प्रदेश आरो पान्जाब राइज्योफोरावबो फरायसालिफोरा खुलिफिनबाय । नाथाय माखासे राइज्योफोर जेरै - तामिलनाडुआव फैगौ 16 नभेम्बरनिफ्रायसो फरायसालिखौ खुलिगोननि थांखि लादों । बेजों लोगोसे उरिष्याआवबो फैगौ 16 नभेम्बरनिफ्राय थाखो 9 निफ्राय 12 सिमनि फरायसाफोरनि थाखाय फोरोंथाय होनाया जागायजेनगोन । 
हादतआव थांनाय माखासे दाननि उनाव फरायसालिफोरा खुलिफिनबाय